যশ-এনা জুটি শ্যুটিং ফ্লোরে

পরিচালক শিলাদিত্য মৌলিক এর আগামী ছবি ‘চিনে বাদাম’ এর শ্যুটিং শুরু হল। সকল থেকে বৃষ্টির মধ্যেও জোর কদমে চলছে ছবির শ্যুটিং। ছবিতে প্রথমবার জুটি বেঁধেছে এনা সাহা ও যশ দাশগুপ্ত।একটি সোশ্যাল অ্যাপ বানানোকে কেন্দ্র করেই তৈরি হচ্ছে ছবির গল্প। দুজনেই ভিন্ন লুকে দেখা যাচ্ছে। চিনে বাদাম’ -এ ঋষভ চরিত্রে রয়েছেন যশ, অন্যদিকে এনাকে দেখা যাবে তাঁর গার্লফ্রেন্ড তৃষার ভূমিকায়।

ঋষভ একজন প্রযুক্তিবিদ, যিনি ‘চিনে বাদাম’ নামে একটি মোবাইল অ্যাপ তৈরি করেন। অ্যাপটির সাহায্যে নিঃসঙ্গ মানুষেরা বন্ধু খুঁজে পায়। তৃষা তাঁকে অ্যাপটি তৈরি করতে সাহায্য করে।

আরও পড়ুন :পুলিশ অফিসার সায়ন্তিকা

কিন্তু এই প্রোজেক্ট করার মাঝখানে, তাঁদের ব্যক্তিগত সম্পর্কে সমস্যাদেখা দেয়। শেষমেশ নিজেদের তৈরি করা অ্যাপ থেকেই বন্ধু খুঁজে পেতে চেষ্টা করে  ঋষভ -তৃষা। এইভাবে এগোয় ছবির গল্প।

পরিচালকের কথা অনুযায়ী এটি একটি ‘রম-কম’ ছবি, যেখানে যশ ও এনা মুখ্য চরিত্রে রয়েছে। বর্তমান কালে সকলে ভার্চুয়াল দুনিয়ায় ব্যস্ত থাকেন। সেই জন্য বন্ধুত্ব কিংবা প্রেমের উষ্ণতা আগের থেকে বদলে গেছে। ফোনের মাধ্যমে মানুষ যত কাছে এসেছে, পারস্পরিক দূরত্ব যেন আরও বেড়েছে। এটি একটা সম্পর্কে কী প্রভাব ফেলে তা নিয়ে ছবি ‘চিনে বাদাম’। এই ছবির শ্যুটিংয়ের শুরুতেই ছবির নায়িকা ও প্রযোজক এনা ক্ল্যাপস্টিক দিয়ে শ্যুটিংয়ের শুভারম্ভ করেন। নতুন প্রজন্মের প্রেমে গল্প বলবে এই ছবি।