সুরেলা ‘চিনে বাদাম’

শুক্রবার বড়পর্দায় মুক্তি পাচ্ছে যশ ও এনা জুটির প্রথম ছবি চিনে বাদাম।তার আগেই প্রকাশ্যে এল ছবির টাইটেল ট্র্যাক।সৌম্যরিতের কথায় ও সুরে চিনে বাদাম গানটি গেয়েছেন বনি চক্রবর্তী।আসুন দেখে নি ছবির টাইটেল ট্র্যাক ভিডিও। ২০১৮সালে সোয়েটার-এর মতো জনপ্রিয় ছবি তৈরি করেছিলেন পরিচালক শিলাদিত্য মৌলিক।ছবির দুর্দান্ত সাফল্যের পর এবার মুক্তির অপেক্ষায় পরিচালকের নতুন ছবি ‘চিনেবাদাম’।ছবির গল্প মূলত একটি রোম্যান্টিক কমেডি হলেও আদপে সম্পর্কের গল্পই বলতে চেয়েছেন পরিচালক।সোশ্যাল সাইটের রমরমার যুগেও কিন্তু মানুষে মানুষে প্রতিনিয়তই বাড়ছে দুরত্ব,সম্পর্কের রাশ গুলো আলগা হচ্ছে একটু একটু করে।

যার ফলে বাড়ছে একাকীত্ব।সেই কারণেই এই ছবির দুই মুখ্য চরিত্র ঋষভ(যশ) ও তাঁর গার্লফ্রেন্ড(এনা) মিলে এমন একটি অ্যাপ তৈরি করে যা মানুষের অনুভূতিগুলো প্রকাশ করতে সাহায্য করে।একাকিত্ব দূর করবে এই অ্যাপ।আর সেই অ্যাপ তৈরিকে ঘিরেই তাঁদের জীবনেও ঘটতে শুরু করে নানা ঘটনা।

এমন কিছু ঘটনা যা তাঁদের রোজকার বেঁচে থাকাটাই বদলে দেয়।সেই ওঠা পড়ার কাহিনি নিয়েই নিয়েই শিলাদিত্য মৌলিকের ভিন্ন ঘরানার এই ছবি ।ছবির শ্যুটিং হয়েছে কাশ্মীরে ও কলকাতায়।‘চিনেবাদাম’ যে সিনেপ্রেমীদের অন্যতম আকর্ষণ হতে চলেছে তা বলার অপেক্ষা রাখে না।