রোম্যান্সের মুডে যশ-এনা

বড়পর্দায় জুটি বেঁধেছেন যশ দাশগুপ্ত ও এনা সাহা।মুক্তির অপেক্ষায় শিলাদিত্য মৌলিকের নতুন বাংলা ছবি ‘চিনে বাদাম’।সদ্যই মুক্তি পেয়েছে ছবির প্রথম গান ‘হারিয়ে যাও যদি ভীড়ে’।সৌম্যর সুরে ও কথায় ছবির জন্য গান গেয়েছেন অনুপম রায় ও মেখলা দাশগুপ্ত।সোয়েটার ছবির দুর্দান্ত সাফল্যের পর এবার পরিচালক শিলাদিত্য মৌলিকের নতুন ছবি ‘চিনে বাদাম’।ছবির গল্প মূলত একটি রোম্যান্টিক কমেডি হলেও আদপে সম্পর্কের গল্পই বলতে চেয়েছেন পরিচালক।সোশ্যাল সাইটের রমরমার যুগেও মানুষে মানুষে প্রতিনিয়তই বাড়ছে দুরত্ব,সম্পর্কের রাশ গুলো আলগা হচ্ছে একটু একটু করে।যার ফলে বাড়ছে একাকীত্ব।সেই কারণেই এই ছবির দুই মুখ্য চরিত্র ঋষভ(যশ) ও তাঁর গার্লফ্রেন্ড(এনা) মিলে এমন একটি অ্যাপ তৈরি করে যা মানুষের অনুভূতিগুলো প্রকাশ করতে সাহায্য করে।একাকিত্ব দূর করবে এই অ্যাপ।আর সেই অ্যাপ তৈরির সময়ই তাঁদের জীবনেও ঘটতে শুরু করে নানা ঘটনা।এমন কিছু ঘটনা যা তাঁদের রোজকার বেঁচে থাকাটাই বদলে দেয়।সেই ওঠা পড়ার কাহিনি নিয়েই এই ছবির গল্প।নিয়েই শিলাদিত্য মৌলিকের ছবি ‘চিনে বাদাম’।ছবির শ্যুটিং হয়েছে কাশ্মীরে ও কলকাতায়।২৭মে পর্দায় মুক্তি পাবে ‘চিনে বাদাম’।